આ અંગે પત્રકાર પરિષદમાં જાહેર થયા મુજબ સ્માર્ટ સિટી રાજકોટ ખૂબ જ ઝડપથી એક પછી એક વિકાસલક્ષી પ્રોજેકટ આગળ ધપાવવા લાગ્યું છે ત્યારે રાજકોટ શહેરમાં ટ્રાફિક વ્યવસ્થાપન પણ સુચારૂ બની રહે તેવા આશયથી રાજકોટ મહાનગરપાલિકા અને શહેર પોલીસ દ્વારા એક ઓપરેશન અને જનજાગૃતિ અભિયાન હાથ ધરવાનું આયોજન કરવામાં આવેલ છે. જેમાં ખાસ કરીને જાહેર માર્ગો પર ધ્યાન કેન્દ્રીત કરવામાં આવનાર છે. જાહેર માર્ગો પર કયાંય દબાણ ના થાય અને જે તે સ્થળે વાહન પાર્કિંગ માટે પર્યાપ્ત જગ્યા મળી રહે તે સુનિશ્ચિત કરવામાં આવશે. આ ઉપરાંત પાર્કિંગ માટે નવી સાઇટ આઇડેન્ટિફાય કરવામાં આવનાર છે.